Marcel Ciolacu a reacționat, vineri seara, după verdictul favorabil României în cazul Roșia Montană. România a obținut o victorie majoră în cazul Roșia Montană. Într-un proces emblematic pentru țara noastră, justiția a dat câștig de cauză României.
"Am câștigat procesul Roșia Montană!!! Ne-am luptat pentru România pentru că era nedrept ca fiecare salariat și pensionar al acestei țări să fie penalizat pentru ticăloșia unor antiromâni!
Nu am acceptat jaful în cazul vaccinurilor anti-Covid, nu am făcut-o nici acum!
Bravo, România!", a transmis Marcel Ciolacu.
România a câștigat procesul și nu va fi obligată să plătească despăgubirile de aproape 7 miliarde de dolari în dosarul Roșia Montană. După hotărâre, dosarul ar putea fi desecretizat.
Sursa: Newsinn